**2021. gada Gulbenes novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Gulbenes novada domē tika ievēlēti 15 deputāti. Vēlēšanās piedalījās 5 kandidātu saraksti, kas kopā sastāvēja no 108 kandidātiem.

Vēlēšanu norise
---------------

Gulbenes novadā atradās 18 vēlēšanu iecirkņi. Beļavas pagastā varēja nobalsot Beļavas Tautas namā un Ozolkalna sporta zālē (nepieejams cilvēkiem ar kustību traucējumiem), Daukstu pagastā varēja nobalsot Daukstu pagasta pārvaldē, Druvienas pagastā varēja nobalsot Druvienas pagasta pārvaldē, Gulbenes pilsētā varēja nobalsot Gulbenes sporta centrā, Gulbenes sporta skolā un Stradu pagasta pārvaldē, Galgauskas pagastā varēja nobalsot Galgauskas Kultūras namā, Jaungulbenes pagastā varēja nobalsot Jaungulbenes Tautas namā, Lejasciema pagastā varēja nobalsot Lejasciema pagasta Kultūras namā, Litenes pagastā varēja nobalsot Litenes pagasta Tautas namā (nepieejams cilvēkiem ar kustību traucējumiem), Lizuma pagastā varēja nobalsot Lizuma pagastmājā, Līgo pagastā varēja nobalsot Līgo pagasta Kultūras namā, Rankas pagastā varēja nobalsot Rankas pagasta Kultūras namā, Stāmerienas pagastā varēja nobalsot Kalnienas Tautas namā (nepieejams cilvēkiem ar kustību traucējumiem) un Stāmerienas pagasta pārvaldē (nepieejams cilvēkiem ar kustību traucējumiem), Stradu pagastā varēja nobalsot Stāķu pamatskolā, Tirzas pagastā varēja nobalsot Tirzas pagasta Kultūras namā.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī nobalsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā piemēram, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

Latvijas Televīzijas ziņu raidījuma Panorāma rubrikā "Tautas panorāma" 2021. gada 20. aprīlī tika pārraidīts sižets par Gulbenes novadu, kurā tika aptaujāti novada iedzīvotāji. Tajā tika uzsvērts, ka vēsturiski ļoti maz Gulbenes novada iedzīvotāji ir piedalījušies vēlēšanās. Kā lielāko problēmu iedzīvotāji norādīja ceļu, it īpaši gājēju infrastruktūras stāvokli.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tika ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.

Tiesības piedalīties Gulbenes novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Gulbenes novada administratīvajā teritorijā 90 dienas pirms vēlēšanu dienas, vai kuriem Gulbenes administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

2021. gada 9. aprīlī tika izlozēti sarakstu kārtas numuri.

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Latvijas attīstībai | 18 | Normunds Mazūrs | 1077 | 22,58% | 4 |
| 2 | Nacionālā apvienība "Visu Latvijai!"—"Tēvzemei un Brīvībai/LNNK" | 18 | Guna Pūcīte | 756 | 15,85% | 2 |
| 3 | Jaunā konservatīvā partija | 18 | Guna Švika | 629 | 13,19% | 2 |
| 4 | Jaunā Vienotība | 18 | Intars Liepiņš | 457 | 9,58% | 1 |
| 5 | Zaļo un Zemnieku savienība | 18 | Normunds Audzišs | 907 | 19,02% | 3 |
| 6 | Latvijas Reģionu apvienība | 18 | Andis Caunītis | 844 | 17,70% | 3 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Normunds Mazūrs | Latvijas attīstībai |
| 2 | Lāsma Gabdulļina |
| 3 | Aivars Circens |
| 4 | Gundārs Ciglis |
| 5 | Normunds Audzišs | Zaļo un Zemnieku savienība |
| 6 | Daumants Dreiškens |
| 7 | Mudīte Motivāne |
| 8 | Andis Caunītis | Latvijas Reģionu apvienība |
| 9 | Ainārs Brezinskis |
| 10 | Atis Jencītis |
| 11 | Guna Pūcīte | Nacionālā apvienība "Visu Latvijai!"—"Tēvzemei un Brīvībai/LNNK" |
| 12 | Anatolijs Savickis |
| 13 | Guna Švika | Jaunā konservatīvā partija |
| 14 | Ivars Kupčs |
| 15 | Intars Liepiņš | Jaunā Vienotība |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
3. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
4. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
5. ↑  Diāna Odumiņa. «Gulbenes novada dome lems par izdevumiem vēlēšanu norisei, vairākiem iecirkņiem mainīs adresi». *Dzirkstele.lv*, 2021. gada 22. februārī. Arhivēts no oriģināla, laiks: 2021. gada 23. aprīlī. Skatīts: 2021. gada 23. aprīlī.
6. ↑  Anda Boša. ««Tautas panorāma»: Gulbenes novadā vēlas vairāk sakārtotu ceļu». *lsm.lv* (LSM), 2021. gada 20. aprīlī. Skatīts: 2021. gada 23. aprīlī.
7. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
8. ↑  Diāna Odumiņa. «Gulbenes novada vēlēšanu komisija partijām sarīko izlozi». *Dzirkstele.lv*, 2021. gada 13. aprīlī. Arhivēts no oriģināla, laiks: 2021. gada 23. aprīlī. Skatīts: 2021. gada 23. aprīlī.
9. ↑  Latvijas attīstībai, aplūkots 2022. gada 25. septembrī
10. ↑  Zaļo un Zemnieku savienība, aplūkots 2022. gada 25. septembrī
11. ↑  Latvijas Reģionu apvienība, aplūkots 2022. gada 25. septembrī
12. ↑  Nacionālā apvienība "Visu Latvijai!"—"Tēvzemei un Brīvībai/LNNK", aplūkots 2022. gada 25. septembrī
13. ↑  Jaunā konservatīvā partija, aplūkots 2022. gada 25. septembrī
14. ↑  Jaunā Vienotība, aplūkots 2022. gada 25. septembrī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |